„Din imagini s-a făcut ca ziua, după ora 3. Sunt mulţi martori oculari care ne-au sunat. Este vorba de intrarea în atmosfera terestră a unui meteoroid mai mare. De această dată a suprins, pentru că s-a văzut din marile oraşe. S-a văzut lumina puternică. Este un bolovan ce se plimbă prin spaţiu. Prin frecare cu atmosfera se aprinde şi arde şi devine incandescent. După un interval de câteva minute s-a auzit o bubuitură. A fost o explozie în atmosferă. Se pare că a fost un bolovan, poate de câţiva metri diametru”, a spus Valentin Grigore, preşedintele Societăţii Astronomice Române de Meteori, la Digi24.

Întrebat dacă astfel de meteoriţi reprezintă vreun pericol, Valentin Grigore a explicat că, până să atingă atmosfera, aceştia se dezintegrează, dar este posibil să rămână fragmente nearse şi care să cadă pe pământ.